Материалдык баланс
Материалдык баланс – материалдык ресурстардын көлөмүнө ылайык алардын киреше-чыгаша булагын жана масштабын каттаган баланс. Ал каралуучу объектинин белгиленген убакыт чөлкөмүндө мурдакы же учурдагы жыйналган заттардын киреше-чыгаша катышын мүмкүнчүлүк эсеби аркылуу карайт. Баланстын таблицасы эки бөлүктөн турат. Биринчисинде ошол продукту боюнча ресурстардын пайда болуучу булактары – мезгилдин башталышына карата калдыктар, отчёт берилүүчү мезгилдеги өндүрүү, импорт ж. б. ресурстардын келип түшүшү көрсөтүлөт. Экинчисинде – ресурстарды пайдалануунун негизги багыттары – өндүрүштүк-эксплуатациялык муктаждыктар, курулуш, рыноктук фонд, рынок, экспорт, башка чыгымдар, жылдын аягына карата калдыктар көрсөтүлөт. Материалдык баланс айрым техникалык операциялар үчүн да эсептелинет. Мисалы, геологияда нефть жана газ кендеринин динамикалык моделин түзүүдө ж. б. 
 Терминдер жана түшүнүктөр

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7